sagorsarker/bangla-wikipedia huggingface dataset:
জগৎ গুরু কৃপালুজী যোগ

জগৎ গুরু কৃপালুজি যোগ (JKYog) মার্কিন যুক্তরাষ্ট্রের একটি আধ্যাত্মিক এবং দাতব্য অলাভজনক সংস্থা। এটি কৃপালু মহারাজের একজন প্রবীণ শিষ্য স্বামী মুকুন্দানন্দ ২০০৯ সালে প্রতিষ্ঠা করেন। জগৎ গুরু কৃপালুজি যোগ একটি সামগ্রিক যোগ ব্যবস্থার মাধ্যমে শারীরিক, মানসিক, আধ্যাত্মিক সুস্থতার জন্য কাজ করে যার মধ্যে ভক্তি যোগ, ধ্যান এবং আধ্যাত্মিকতা অন্তর্ভুক্ত রয়েছে। সংস্থাটি সুবিধাবঞ্চিতদের জন্য স্বাস্থ্যসেবা এবং গ্রামীণ যুবকদের জন্য শিক্ষা সহায়তা দেয়।
উ চীনা ভাষা

উ চীনা ভাষা বা উ ভাষা চীনীয় ভাষাসমূহের একটি অন্যতম গুরুত্বপূর্ণ দল যেটি মূলত পূর্ব চীনের সাংহাই নগরী, চিয়াংসু প্রদেশের দক্ষিণ-পূর্বভাগ (ইয়াংৎসি নদীর দক্ষিণের অংশ) ও চচিয়াং প্রদেশে প্রচলিত। এই অঞ্চলটি উ সাংস্কৃতিক অঞ্চল নামেও পরিচিত। চীনের প্রায় ৮% অধিবাসী তথা প্রায় ৯ কোটি লোক উ ভাষায় কথা বলে। হাংচৌ, সাংহাই, সুচৌ, নিংফো ও ওয়েনচৌ শহরগুলিতে এটি বিশেষভাবে প্রচলিত।
উ ভাষাটি আদিতে সুচৌ শহর থেকে ছড়িয়ে পড়ে। খ্রিস্টপূর্ব ৫ম শতক থেকে শহরটি চীনের একটি সাংস্কৃতিক কেন্দ্র ছিল। ১৪শ-১৫শ শতকে মিং রাজবংশের শাসনামলে সাংহাই নগরী একটি গুরুত্বপূর্ণ মহানগরে পরিণত হলে ভাষাটিও গুরুত্ব লাভ করা শুরু করে। ১৯শ শতকেও উ ভাষার সুচৌ উপভাষাটিকে মর্যাদাবাহী উপভাষা গণ্য করা হত। তবে ২০শ শতাব্দীর শুরুতে সাংহাই উপভাষাটি উ ভাষার প্রতিনিধিত্বকারী সাধারণ উপভাষাতে (কোইনে) পরিণত হয়। উ ভাষার বিভিন্ন উপভাষাভাষী বক্তাদেরকে কদাচিৎ ভুল করে "সাংহাই ভাষা"-র বক্তা হিসেবে গণ্য করা হতে পারে।
উ চীনা ভাষার সাথে আধুনিক প্রমিত ম্যান্ডারিন চীনা ভাষার বেশ পার্থক্য আছে। যেমন এটিতে আদর্শ চীনা ভাষার চারটি সুরের পরিবর্তে সাত বা আটটি সুর ব্যবহৃত হয়, যার দ্বারা শব্দের অর্থভেদ করা যায়।
উ ভাষার উপভাষাগুলিকে উত্তরীয় উ ভাষা ও দক্ষিণী উ ভাষা, এই দুইভাগে ভাগ করা যায়। উত্তরীয় উ উপভাষাগুলি একে অপরের জন্য পারস্পরিক বোধগম্য হলেও দক্ষিণী উ ভাষাগুলি এমনটি নয়।
ঐতিহাসিক ভাষাবিজ্ঞানীদের কাছে উ ভাষাগুলি খুবই তাৎপর্যপূর্ণ কেননা এগুলি প্রাচীন মধ্য চীনা ভাষার ঘোষ আদিব্যঞ্জনধ্বনিগুলি সংরক্ষণ করে রেখে চীনা ভাষার অন্যান্য প্রকারভেদ থেকে নিজেদের স্বতন্ত্র করে নেয়। এছাড়া ভাষাগুলি কণ্ঠনালীয় স্পৃষ্টব্যঞ্জন (glottal stop) দ্বারা স্পৃষ্ট সুর (checked tone) ধরে রেখেছে। উ ভাষা ও অন্যান্য চীনা ভাষার মধ্যে ধ্বনিতাত্ত্বিক অপসৃতি তাৎপর্যপূর্ণ। উ ভাষা, বিশেষ করে সুচৌ উপভাষাটি প্রমিত ম্যান্ডারিন চীনা ভাষার বক্তাদের কানে শুনতে কোমল লাগে, তাই উ ভাষাকে কদাচিৎ "কোমল ভাষা" () বলা হয়।
১৯৮৬ সালে চীনের রাষ্ট্রীয় ভাষা কমিশন ম্যান্ডারিন চীনা ভাষা বাদে বাকী সব চীনা ভাষাকে "অসভ্য উপভাষা" হিসেবে বর্ণনা করে ছাত্রদেরকে সেগুলিতে কথা বলা নিষিদ্ধ করলে উ ভাষার অবক্ষয় শুরু হয়। ১৯৯২ সালে সাংহাইয়ের সমস্ত ছাত্রদেরকে শিক্ষা প্রাঙ্গনে সব সময়ের জন্য উ ভাষায় কথা বলতে নিষিদ্ধ করা হয়। ২০০০-এর দশকের শেষ থেকে উ ভাষাটি মূলক রান্নাঘরের ভাষা ও লোক গীতিনাট্যের ভাষায় পরিণত হয়। বর্তমানে উ ভাষার কোনও আনুষ্ঠানিক মর্যাদা নেই, কোনও আইনি সুরক্ষা নেই এবং এটির কোনও সরকার-অনুমোদিত রোমানীকরণ পদ্ধতি নেই।
হাক্কা চীনা ভাষা

হাক্কা চীনা ভাষা বা হাক্কা ভাষা (, , ) বলতে চীনা ভাষার একটি দলকে বোঝায়, যেটি মূলত দক্ষিণ চীনের কুয়াংতুং প্রদেশের পূর্ব ও উত্তরভাগে বসবাসকারী হাক্কা নৃগোষ্ঠীর মুখের ভাষা। যেহেতু হাক্কা ভাষাটি বিক্ষিপ্ত ও বিচ্ছিন্ন কিছু স্থানীয় এলাকাতে সীমাবদ্ধ, তাই এটির বহুসংখ্যক প্রভেদ বা উপভাষা রয়েছে। চীনের কুয়াংতুং, কুয়াংশি, হাইনান, ফুচিয়েন, সিছুয়ান, হুনান, চিয়াংশি ও কুয়েইচৌ প্রদেশে সব মিলিয়ে চীনে প্রায় ৪ কোটি লোক হাক্কা ভাষায় কথা বলে। এছাড়া তাইওয়ান, সিঙ্গাপুর, মালয়েশিয়া, ইন্দোনেশিয়া ও থাইল্যান্ডসহ বিশ্বের অন্যত্র বিক্ষিপ্ত উদ্বাসিত প্রায় ৭০ লক্ষ অভিবাসী ও প্রবাসী চীনা সম্প্রদায়ের লোক হাক্কা ভাষার বিভিন্ন উপভাষায় কথা বলে।
গণচীনে কুয়াংতুং প্রদেশের উত্তর-পূর্বভাগের মেইশিয়েন এলাকার উপভাষাটিকে (যার নাম মোইয়েন) আদর্শ হাক্কা উপভাষা হিসেবে গণ্য করা হয়। কুয়াংতুং প্রদেশের শিক্ষা বিভাগ ১৯৬০ সালে মোইয়েন উপভাষাটির জন্য একটি আনুষ্ঠানিক রোমানীকরণ পদ্ধতি সৃষ্টি করে; কুয়াংতুংয়ের চারটি ভাষাকে এই মর্যাদা প্রদান করা হয়।
হাক্কা ভাষার আদ্যব্যঞ্জনধ্বনি, অন্ত্যব্যঞ্জনধ্বনি ও নাসিক্য স্বরধ্বনিগুলি প্রমিত ক্যান্টনীয় চীনা ভাষার মতো হলেও এর স্বরধ্বনিগুলি প্রমিত ম্যান্ডারিন চীনার মতো। হাক্কাতে ক্যান্টনীয় ভাষার মতো ছয়টি সুর ব্যবহৃত হয়, যেগুলি শব্দের অর্থ পরিবর্তন করতে পারে। হাক্কা ভাষার সাথে কান চীনা ভাষার অনেক মিল আছে। বিশেষ করে উত্তরের হাক্কা উপভাষাগুলির সাথে দক্ষিণী কান উপভাষাগুলি আংশিকভাবে পারস্পরিক বোধগম্য। তাই এই দুইটিকে কখনও কখনও একটি মাত্র উপদল হিসেবে গণ্য করা হয়, যার নাম কান-হাক্কা ভাষা। দুইটি ভাষাই ক্যান্টনীয় ভাষা থেকে অনেক শব্দ ধার করেছে। 
হাক্কা ভাষার সাথে ইউয়ে চীনা ভাষা, উ চীনা ভাষা, দক্ষিণী মিন ভাষা ও ম্যান্ডারিন চীনা ভাষাগুলিসহ চীনা ভাষার অন্যান্য দলগুলি পারস্পরিক বোধগম্য নয়। এমনকি হাক্কা ভাষার নিজস্ব কিছু প্রভেদ যেগুলির মধ্যে পারস্পরিক বোধগম্যতা কম।
তাইওয়ান দ্বীপে হাক্কা একটি তাৎপর্যপূর্ণ সংখ্যালঘু ভাষা, এবং দ্বীপটি ভাষাটির অধ্যয়ন ও সংরক্ষণের জন্য একটি গুরুত্বপূর্ণ কেন্দ্র।
সামোয়ান ভাষা

সামোয়ান ভাষা ( বা ; ) একটি পলিনেশীয় ভাষা যেটিতে প্রশান্ত মহাসাগরের সামোয়া দ্বীপপুঞ্জে বসবাসকারী সামোয়া নৃগোষ্ঠীর লোকেরা কথা বলে। সামোয়া দ্বীপগুলি প্রশাসনিকভাবে স্বাধীন সামোয়া রাষ্ট্র ও মার্কিন যুক্তরাষ্ট্রের অধীনস্থ মার্কিন সামোয়া নামক দুইটি অংশে বিভক্ত। দুই স্থানেই সামোয়া ভাষাটি ইংরেজি ভাষার পাশাপাশি একটি দাপ্তরিক বা সরকারি ভাষা। সামোয়া ভাষাটি প্রশান্ত মহাসাগরীয় অঞ্চলে ব্যাপকভাবে প্রচলিত; এমনকি নিউজিল্যান্ড, অস্ট্রেলিয়া ও মার্কিন যুক্তরাষ্ট্রেও এর প্রচলন আছে। এটি সর্বাধিক সংখ্যক বক্তাবিশিষ্ট পলিনেশীয় ভাষা। সামোয়া দ্বীপপুঞ্জের প্রায় ২ লক্ষ ৬০ হাজার ব্যক্তিসহ বিশ্বের বিভিন্ন দেশে অভিবাসী বা প্রবাসী বিক্ষিপ্ত উদ্বাসিত সামোয়ান সম্প্রদায়গুলিতে বিশ্বব্যাপী সব মিলিয়ে প্রায় ৫ লক্ষ ১০ হাজার ব্যক্তি এই ভাষায় কথা বলে। সামোয়া নিউজিল্যান্ডের তৃতীয় সর্বোচ্চ কথিত ভাষা, যেখানে জনসংখ্যার প্রায় ২ শতাংশেরও বেশি তথা প্রায় ১ লক্ষ লোক সামোয়ান ভাষায় কথা বলে (২০১৮)।
নিউজিল্যান্ডে প্রচলিত মাওরি ভাষা, ফরাসি পলিনেশিয়াতে প্রচলিত তাহিতীয় ভাষা ও হাওয়াই দ্বীপপুঞ্জে প্রচলিত হাওয়াইয়ান ভাষা সামোয়ান ভাষার সাথে একই পলিনেশীয় ভাষা পরিবারের অন্তর্ভুক্ত।
কেতা ইয়ামাশিতা

কেতা ইয়ামাশিতা (, ; জন্ম: ১৩ মার্চ ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
কেতা ইয়ামাশিতা ১৯৯৬ সালের ১৩ই মার্চ তারিখে জাপানের তাগাওয়া জেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।
লিংগালা ভাষা

লিংগালা ভাষা মধ্য আফ্রিকার একটি বান্টু ভাষা-ভিত্তিক ক্রেওল ভাষা। এটি কঙ্গো গণতান্ত্রিক প্রজাতন্ত্র দেশটির উত্তর-পশ্চিমভাগে ও দেশটির রাজধানী কিনশাসা নগরীর দক্ষিণে এবং কঙ্গো প্রজাতন্ত্র দেশটির উত্তরভাগে, বিশেষ করে দেশটির রাজধানী ব্রাজাভিল নগরীর অংশবিশেষে প্রচলিত। এছাড়া ভাষাটি অ্যাঙ্গোলা, মধ্য আফ্রিকান প্রজাতন্ত্র ও দক্ষিণ সুদানের দক্ষিণভাগে অপেক্ষাকৃত কম মাত্রায় প্রচলিত। লিংগালা ১ কোটি ৫০ লক্ষ থেকে ২ কোটি মানুষের মাতৃভাষা ও প্রায় ২ কোটি ৫০ লক্ষ মানুষের দ্বিতীয় ভাষা। ফলে সব মিলিয়ে ভাষাটির মোট বক্তাসংখ্যা ৪ কোটি থেকে সাড়ে ৪ কোটি।
লিংগালা কথাটির অর্থ বাংগালা (নদীর) মানুষের ভাষা। ভাষাটি নাইজার-কঙ্গো ভাষা পরিবারের বেনুয়ে-কঙ্গো শাখার বোবাঙ্গি নামক একটি বান্টু ভাষা থেকে বিবর্তিত হয়েছে। বোবাঙ্গি ভাষাটি কঙ্গো নদী, মালেবো জলাশয় ও উবাঙ্গি নদীর নৌপরিবহনভিত্তিক বণিকদের ভাষা ছিল। খ্রিস্টীয় ধর্মপ্রচারকেরা ও ঔপনিবেশিক শাসকেরা সেনা ও আইনশৃঙ্খলা বাহিনীর মাধ্যমে বোবাঙ্গি ভাষার একটি রূপভেদকে ১৯শ শতকের শেষ দিকে স্থানীয় জনগণের সাথে যোগাযোগের জন্য ব্যবহার করা শুরু করলে লিংগালা ভাষার উদ্ভব ঘটে। আজও লিংগালা ভাষাটি কঙ্গো গণতান্ত্রিক প্রজাতন্ত্রের সেনাবাহিনী ও আইন-শৃঙ্খলা বাহিনীর সাথে সংশ্লিষ্ট একটি ভাষা হিসেবে গণ্য হয়।
ধনধান্য পুষ্প ভরা আমাদের এই বসুন্ধরা

ধনধান্য পুষ্প ভরা আমাদের এই বসুন্ধরা হল দ্বিজেন্দ্রলাল রায় কর্তৃক ১৯০৫ সালে বাংলা ভাষায় রচিত ও সুরারোপিত একটি কালজয়ী দেশাত্মবোধক গান এবং দ্বিজেন্দ্রগীতি। গানটি লেখকের ১৯০৯ সালে প্রকাশিত 'সাজাহান' নামক নাটকে গ্রন্থস্থ হয়।
১৯০৫ সালে ভারত উপমহাদেশে "বঙ্গভঙ্গ আন্দোলন" -এর সূচনা ঘটলে বিভিন্ন লেখক, সাহিত্যিকের মতো লেখক দ্বিজেন্দ্রলাল রায়ের মনেও তা ব্যাপকভাবে প্রভাব ফেলে এবং এই একটি আন্দোলনকে কেন্দ্র করেই তিনি লিখে ফেলেন অসংখ্য কবিতা এবং গান। এছাড়াও বঙ্গভঙ্গ আন্দোলনের বিরুদ্ধাচারে এবং 'স্বদেশী আন্দোলনে'র পক্ষে লোক জমায়েত করতে ভারতীয় এই কবি তৎকালীন সময়ের প্রতাপশালী ও প্রতিথযশা কবি সাহিত্যিকদের পাশে রেখে নিজ হাতে গড়ে তুলেছিলেন "পূর্ণিমা সম্মেলন" এক জনপ্রিয় সাহিত্য সংগঠন। আর এই সংগঠন হতেই বিভিন্ন কবি -সাহিত্যেকদেরকে সাথে নিয়ে তারা একেরপর এক বঙ্গভঙ্গ বিরুধী গান রচনা ও প্রচার- প্রসার করতেন। তার ভেতর উল্লেখযোগ্য গানসমূহ হচ্ছে, "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি এবং "ধন-ধান্য পুষ্পে ভরা" এই গানটিও সেসময়েই তার হাতে রচিত হয় বলে কথিত আছে। পরবর্তীকালে তার এই গানটি তার লেখা একটি বহু জনপ্রিয় নাটক "শাহজাহান" এ অন্তর্ভুক্ত করা হয়, যার প্রকাশকাল ১৯০৯ সাল।
এই গানের কথা নিয়ে কিছু বিভ্রান্তি আছে। কেউ গায় 'ধনধান্যে পুষ্পে ভরা', আবার কেউ গায় 'ধনধান্য পুষ্প ভরা'। বাস্তবে কবির লেখা 'ধনধান্য পুষ্প ভরা'। কেউ গায় ‘তার পাখির ডাকে ঘুমিয়ে উঠি, পাখির ডাকে জেগে'। কেউ আবার গায় ‘তারা পাখির ডাকে ঘুমিয়ে পড়ে, পাখির ডাকে জেগে।’ কোথাও লেখা আছে 'তারা পাখির ডাকে ঘুমিয়ে ওঠে, পাখির ডাকে জেগে'।
হামিদুল হক (মেজর জেনারেল)

হামিদুল হক (জন্ম ২৩ জুন ১৯৭০) বাংলাদেশ সেনাবাহিনীর একজন মেজর জেনারেল এবং প্রতিরক্ষা গোয়েন্দা মহাপরিদপ্তর এর সাবেক মহাপরিচালক। ইতিপূর্বে, তিনি ১৭ পদাতিক ডিভিশনের জেনারেল কমান্ডিং অফিসার ও সিলেট এরিয়া কমান্ডার হিসেবে দায়িত্বরত ছিলেন।
হামিদুল হকের জন্ম ১৯৭০ সালের ২৩ জুন তৎকালীন পূর্ব পাকিস্তানের, কক্সবাজার জেলার, ঈদগাঁও উপজেলার, জালালাবাদ ইউনিয়নের পালাকাটা গ্রামে জন্ম গ্রহণ করেন। তিনি ঈদগাহ মডেল হাই স্কুল থেকে এস এস সি ও চট্টগ্রাম কলেজ থেকে এইস এস সি সম্পন্ন করেন। তিনি ১৯৮৮ সালে বাংলাদেশ মিলিটারি একাডেমিতে ভর্তি হন এবং জুন ১৯৯০ সালে কমিশন লাভ করেন।
পদ্মা সেতুর নিরাপত্তার দায়িত্বে থাকা ৯৯ কম্পোজিট ব্রিগেডের নেতৃত্ব দিয়েছেন হামিদুল হক। তিনি সিয়েরা লিওন এবং দক্ষিণ সুদানে জাতিসংঘ শান্তিরক্ষা বাহিনীতে কাজ করেছেন।
হক পার্বত্য চট্টগ্রামে বাংলাদেশ সেনাবাহিনীর ২০৩ তম পদাতিক ব্রিগেড এবং খাগড়াছড়ি অঞ্চলের কমান্ডার ছিলেন। তিনি খাগড়াছড়ি জেলার বাসিন্দাদের সাথে দেখা করে ২৫ ডিসেম্বর ২০১৮ সালে যেকোনও অবৈধ অস্ত্র সমর্পণ করার জন্য তাদের আহ্বান জানিয়েছিলেন তিনি ন্যাশনাল ডিফেন্স কলেজের কলেজ সেক্রেটারি এবং কলেজের গভর্নিং বডির সদস্য হিসেবেও দায়িত্ব পালন করেছেন। ২০২২ সালের ২৬ অক্টোবর থেকে ২০২৪‌ সালের ১২ আগস্ট পর্যন্ত তিনি প্রতিরক্ষা গোয়েন্দা মহাপরিদপ্তর এর মহাপরিচালক হিসেবে দায়িত্ব গ্রহণ করেন।
১২ সেপ্টেম্বর ২০২৪ সালে তাকে বাংলাদেশ সেনাবাহিনী থেকে বাধ্যতামূলক অবসরে পাঠানো হয়।
হামিদুল হক বিয়ে করেছেন নুসরাত জাহান মুক্তাকে। দম্পতির তিন ছেলে রয়েছে।
চট্টগ্রাম আইন কলেজ

চট্টগ্রাম আইন কলেজ চট্টগ্রামের আন্দরকিল্লায় অবস্থিত একটি বেসরকারি আইন বিষয়ক শিক্ষাপ্রতিষ্ঠান। এটি ১৯৫৭ খ্রিষ্টাব্দে প্রতিষ্ঠিত হয়। প্রতিষ্ঠানটি জাতীয় বিশ্ববিদ্যালয়ের অধিভুক্ত।
১৯৫৭ সালের নভেম্বর মাসে চট্টগ্রামের আন্দরকিল্লায় মুসলিম এডুকেশন সোসাইটির জমিতে ভিক্টোরিয়া ইসলামিয়া হোস্টেল বা বর্তমান এমইএস ভবনের পাশে একটি নবনির্মিত ভবনের দোতলায় চট্টগ্রাম আইন কলেজ স্থাপন করা হয়। সেসময় কলেজটি ঢাকা বিশ্ববিদ্যালয়ের অধিভুক্ত কলেজ ছিলো। পরবর্তীতে চট্টগ্রাম বিশ্ববিদ্যালয় প্রতিষ্ঠালাভের পর কলেজটির অধিভুক্তি চট্টগ্রাম বিশ্ববিদ্যালয়ের অধীনে ন্যস্ত হয়। বর্তমানে কলেজটি জাতীয় বিশ্ববিদ্যালয়ের অধিভুক্ত কলেজ।
১- অধ্যক্ষঃ অধ্যাপক জাহাঙ্গীর চৌধুরী
২- উপাধ্যক্ষঃ এডভোকেট বদরুল হুদা
৩- অধ্যাপকঃ এডভোকেট কাজী নুরজাহান শীলা
৪- অধ্যাপকঃ এডভোকেট মোয়ারিহ উদ্দীন
৫- অধ্যাপকঃ এডভোকেট প্রতীক কুমার দেব
৬- প্রভাষকঃ এডভোকেট মোহাম্মদ তৈয়ব
৭- প্রভাষকঃ বয়ারিস্টার এম মোস্তাক হোসাইন
৮- প্রভাষকঃ এডভোকেট শামীমা ফেরদৌস
৯- প্রভাষকঃ এডভোকেট এস এম তারেকুল ইসলাম চিশতী
দ্রৌপদী মুর্মু

দ্রৌপদী মুর্মু (; জন্ম: ২০ জুন ১৯৫৮) হলেন একজন ভারতীয় রাজনীতিবিদ এবং প্রাক্তন শিক্ষক। তিনি ২০২২ সাল থেকে ভারতের ১৫ তম রাষ্ট্রপতি হিসাবে দায়িত্ব পালন করছেন। তিনি এই পদে অধিষ্ঠিত সর্বকনিষ্ঠ ব্যক্তি এবং স্বাধীন ভারতে জন্মগ্রহণকারী প্রথম রাষ্ট্রপতি। একই সাথে তিনি প্রথম তফসিলি উপজাতির অন্তর্গত ব্যক্তি, যিনি ভারতের রাষ্ট্রপতির পদে মনোনীত হন।
পূর্বে তিনি ২০১৫ থেকে ২০২১ সাল পর্যন্ত ঝাড়খণ্ডের ৮ তম রাজ্যপাল হিসাবে, ২০০০ থেকে ২০০৯ সাল পর্যন্ত রায়রাংপুর বিধানসভা কেন্দ্র থেকে ওড়িশা বিধানসভার সদস্য হিসাবে এবং ২০০০ থেকে ২০০৪ সাল পর্যন্ত ওড়িশা সরকারের প্রতিমন্ত্রী (স্বাধীন দায়িত্ব) হিসাবে দায়িত্ব পালন করেছেন। রাজনীতিতে প্রবেশের আগে, তিনি ১৯৭৯ থেকে ১৯৮৩ সাল পর্যন্ত রাজ্যের সেচ ও বিদ্যুৎ বিভাগে কেরানি হিসেবে কাজ করেন এবং তারপর ১৯৯৪ থেকে ১৯৯৭ সাল পর্যন্ত রায়রাংপুরে একজন শিক্ষক হিসেবে কাজ করেন।
দ্রৌপদী মুর্মু ১৯৫৮ সালের ২০ জুন ওড়িশার ময়ূরভঞ্জ জেলার বাইদাপোসি গ্রামে বিরাঞ্চি নারায়ণ টুডুর কাছে একটি সাঁওতালি উপজাতি পরিবারে জন্মগ্রহণ করেন। তার বাবা এবং দাদা উভয়েই পঞ্চায়েতি রাজ ব্যবস্থার অধীনে গ্রামের প্রধান ছিলেন।
দ্রৌপদী মুর্মু শ্যাম চরণ মুর্মূকে বিবাহ করেছিলেন। এই দম্পতির দুটি ছেলে ছিল যারা উভয়ই মারা গেছে এবং একটি মেয়ে আছে।
রাজ্য রাজনীতিতে আসার আগে মুর্মু একজন স্কুল শিক্ষক হিসাবে কাজ শুরু করেছিলেন। তিনি শ্রী অরবিন্দ ইন্টিগ্রাল এডুকেশন অ্যান্ড রিসার্চ, রায়রঙ্গপুর এর একজন সহকারী অধ্যাপক এবং ওড়িশা সরকারের সেচ বিভাগে জুনিয়র সহকারী হিসেবে কাজ করেছেন।
মুর্মু ১৯৯৭ সালে ভারতীয় জনতা পার্টিতে যোগদান করেন এবং রায়রঙ্গপুর নগর পঞ্চায়েতের কাউন্সিলর নির্বাচিত হন। তিনি ভারতীয় জনতা পার্টি তফসিলি উপজাতি মোর্চার জাতীয় সহ-সভাপতি হিসেবেও কাজ করেছেন।
ওড়িশায় ভারতীয় জনতা পার্টি এবং বিজু জনতা দলের জোট সরকারের সময়, তিনি ৬ মার্চ, ২০০০ থেকে ৬ আগস্ট, ২০০২ পর্যন্ত বাণিজ্য ও পরিবহণ এবং ৬ আগস্ট, ২০০২ থেকে ১৬ মে ২০০৪ পর্যন্ত মৎস্য ও প্রাণী সম্পদ উন্নয়নের স্বাধীন দায়িত্বের প্রতিমন্ত্রী ছিলেন। তিনি ওড়িশার প্রাক্তন মন্ত্রী এবং ২০০৪ এবং ২০০৪ সালে রায়রঙ্গপুর বিধানসভা কেন্দ্রের একজন বিধায়ক। ২০০৭ সালে ওড়িশা বিধানসভা দ্বারা তিনি সেরা বিধায়কের জন্য নীলকণ্ঠ পুরস্কারে ভূষিত হন।
তিনি ছিলেন ঝাড়খণ্ডের প্রথম মহিলা রাজ্যপাল। তিনি ওড়িশা থেকে প্রথম মহিলা আদিবাসী নেত্রী যিনি ভারতীয় রাজ্যের গভর্নর হিসেবে নিযুক্ত হন।
২০২২ সালের জুনে, বিজেপি জুলাই মাসে ভারতের রাষ্ট্রপতি পদে অনুষ্ঠিত ২০২২ রাষ্ট্রপতি নির্বাচনে জাতীয় গণতান্ত্রিক জোটের প্রার্থী হিসাবে মুর্মু - কে মনোনীত করেছিল। তিনি পরবর্তীতে ভারতের রাষ্ট্রপতি নির্বাচিত হয়েছেন। তিনি ভারতের ১৫ তম রাষ্ট্রপতি হিসেবে দায়িত্ব পালন করছেন। তিনি ভারতের প্রথম রাষ্ট্রপতি যিনি ক্ষুদ্র জাতিসত্তা থেকে উঠে এসেছেন।
লেথে ল্যাটিয়ারিস

পেল ফরেস্টার(বৈজ্ঞানিক নাম: "Lethe latiaris (Hewitson)") প্রজাতি এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন () অনুসারে তফ্‌সিল ২ এর তালিকার অন্তর্ভুক্ত।
প্রসারিত অবস্থায় পেল ফরেস্টার এর ডানার আকার ৫৫-৬৫ মিলিমিটার দৈর্ঘ্যের হয়।
ভারতে প্রাপ্ত পেল ফরেস্টার এর প্রজাতি হলো:
এই প্রজাতি ভারত এর সিকিম থেকে অরুণাচল প্রদেশ,নেপাল, ভুটান এবং মায়ানমার এর বিভিন্ন অঞ্চলে দেখা যায়।
খাওয়ার স্যালাইন

খাওয়ার স্যালাইন বা ওরস্যালাইন হচ্ছে ডায়রিয়া বা যে কোন পানিস্বল্পতা রোগে একটি গুরুত্বপূর্ণ জীবন রক্ষাকারী উপাদান। ওরস্যালাইন বা খাবার স্যালাইন হচ্ছে শরীরের পানিস্বল্পতা ও লবণঘাটতি পূরণ করার জন্য মুখে গ্রহনযোগ্য লবণ ও গ্লুকোজ মিশ্রিত পানি। ডায়রিয়া বা কলেরায় ঘন ঘন পাতলা পায়খানা এবং অতি গরমে ঘামের কারণে অতি অল্প সময়ে শরীর থেকে প্রচুর পানি ও লবণ বের হয়ে যায়। ফলে সোডিয়াম এবং পটাশিয়ামের ঘাটতি মানবদেহেরর জন্য অত্যন্ত ঝুঁকিপূর্ণ হয়। পানিস্বল্পতা পূরণ বা ডিহাইড্রেশন এসব ক্ষেত্রে সবথেকে গুরুত্বপূর্ণ এবং প্রয়োজনীয় চিকিৎসা পদ্ধতি। এসমস্থ রোগে যে স্যালাইন মুখে খেতে হয় সেটিই ওরস্যালাইন বা খাবার স্যালাইন। ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়।
ওরস্যালাইনের আবিস্কারকের নাম ডা. রফিকুল ইসলাম। ১৯৩৬ সালে কুমিল্লার চৌদ্দগ্রামে রফিকুল ইসলাম জন্মগ্রহণ করেন। শিক্ষাজীবনে তিনি ঢাকা মেডিক্যাল কলেজ থেকে এমবিবিএস পাশ করেন। পরে  তৎকালীন আইসিডিডিআর-এ ১৯৬০ সালে যোগ দেন। তিনি  আইসিডিডিআরবিতে থাকাকালীন সময়ে বেশ কিছু  ওষুধ আবিষ্কার করেন। এর মধ্যে ওরস্যালাইন অন্যতম। ১৯৭১ সালে মুক্তিযুদ্ধের সময় ভারতের পশ্চিমবঙ্গে প্রচুর বাংলাদেশি শরণার্থী কলেরা ও ডায়রিয়া রোগে আক্রান্ত হয়। সে সময়ে ওই রোগীদের বাঁচাতে ওরস্যালাইনের প্রয়োগ করেন ডা. রফিকুল ইসলাম। এবং এতে যথেষ্ট ভালো ফলাফল পাওয়া যায়। স্বাধীনতার পর বাংলাদেশ সরকার তার আবিষ্কার ওরস্যালাইনকে স্বীকৃতি দেয়। এরপর ১৯৮০ সালে বিশ্ব স্বাস্থ্য সংস্থা ডা. রফিকুল ইসলামের ওরস্যালাইনকে স্বীকৃতি দেয়। পরবর্তীতে দেশি এনজিও  ব্র্যাক এই ওরস্যালাইনকে বাংলাদেশের প্রত্যন্ত অঞ্চলে ছড়িয়ে দেয়।
খাওয়ার স্যালাইন সবসময় সঠিক নিয়মে বানাতে হবে। মুখের স্বাদ বাড়ানোর জন্য কোন উপকরণ বাড়তি প্রয়োগ করলে যে কোন সময় এটি মৃত্যুঝুঁকির কারন হতে পারে।
স্পাইজ ইন ডিজগাইজ

স্পাইজ ইন ডিজগাইজ () ব্লু স্কাই স্টুডিও প্রযোজিত এবং টুয়েন্টিয়েথ সেঞ্চুরি ফক্স দ্বারা পরিবেশিত ২০১৯ সালের একটি আমেরিকান কম্পিউটার-অ্যানিমেটেড স্পাই অ্যাকশন কমেডি চলচ্চিত্র। কন্ঠ অভিনয়ে রয়েছেন উইল স্মিথ, টম হল্যান্ড, রাশিদা জোন্স, বেন মেন্ডেলসোহন, রেবা ম্যাকএন্টিয়ার, রেচেল ব্রসনাহ্যান, কারেন গিলান, ডিজে খালেদ এবং মাসি ওকা।
বিশ্বের সেরা গুপ্তচর যখন পায়রা হয়ে যায়, তখন তাকে বিশ্বকে বাঁচাতে তার গীকি অফিসারকে বিশ্বাস করতে হবে।
রটেন টম্যাটোস-এ ১২৪টি পর্যালোচনার ভিত্তিতে ছবিটির রেটিং স্কোর ৭৭% এবং গড় রেটিং ৬.৫/১০। মেটাক্রিটিক-এ ২২টি পর্যালোচনার ভিত্তিতে চলচ্চিত্রটির স্কোর ১০০-এ ৫৪।
অনিরুদ্ধ রবিচন্দ্রন

অনিরুদ্ধ রবিচন্দ্রন (; জন্ম: ১৬ অক্টোবর ১৯৯০), যিনি অনিরুদ্ধ নামেও পরিচিত, একজন ভারতীয় সঙ্গীত সুরকার এবং গায়ক, যিনি মূলত তামিল চলচ্চিত্রে কাজ করেন। তিনি তামিল অভিনেতা রবি রাঘবেন্দ্রের ছেলে। তিনি দুটি ফিল্মফেয়ার পুরস্কার, নয়টি সাইমা পুরস্কার, ছয়টি এডিসন পুরস্কার এবং পাঁচটি বিজয় পুরস্কার জিতেছেন।
অনিরুদ্ধ রবিচন্দ্রনের প্রথম গান ছিল ২০১২ সালের চলচ্চিত্র "৩"-এর জন্য রচিত "হোয়াই দিস কোলাবেরি ডি"। গানটি প্রকাশের পরপর তা বিশ্বজুড়ে ভাইরাল হয় এবং ইউটিউবে ৩০ কোটিও বেশি ভিউ অর্জন করে। এ.আর. মুরুগাদোস তাকে সুপারস্টার থালাপথি বিজয় অভিনীত "কাত্থি" (২০১৪)-তে সঙ্গীত রচনা করার জন্য চুক্তিবদ্ধ করেন, যার মধ্যে ভাইরাল হিট "সেলফি পুল্লা" অন্তর্ভুক্ত ছিল।
২০১৬ সালে তিনি সনি মিউজিকের সাথে একটি রেকর্ড চুক্তিতে স্বাক্ষর করেন, যা তার স্বতন্ত্র অ্যালবাম এবং লাইভ কনসার্ট প্রকাশ করে। ২০১৭ সালে "টাইমস অব ইন্ডিয়া" তাকে চেন্নাইয়ের সবচেয়ে আকাঙ্ক্ষিত ব্যক্তি হিসাবে উল্লেখ করেছিল। ২০১৮ সালে তিনি আবারও এই খেতাব অর্জন করেন, প্রথম সঙ্গীতশিল্পী হিসেবে পরপর দুইবার তিনি এই খেতাব অর্জন করেন।
আইটেম নম্বর

ভারতীয় চলচ্চিত্রে আইটেম নম্বর বা আইটেম গান হলো চলচ্চিত্রে প্রদর্শিত একটি সঙ্গীতের ধরন, যা চলচ্চিত্রের পটভূমির সাথে প্রাসঙ্গিক হতে পারে বা চলচ্চিত্রে নাও থাকতে পারে। এই শব্দটি দ্বারা সাধারণত ভারতীয় চলচ্চিত্রে (হিন্দি, তেলুগু, তামিল, মালয়ালম, কন্নড়, পাঞ্জাবী, এবং বাংলা চলচ্চিত্র) প্রদর্শিত চিত্তাকর্ষক, প্রফুল্ল তালের, প্রায়শই যৌন ইঙ্গিতপূ্র্ণ মুদ্রা সংবলিত নাচ বোঝানো হয়ে থাকে। চলচ্চিত্রে আইটেম নম্বরের মূল লক্ষ্য হলো দর্শকদের বিনোদন দেওয়া এবং তা ট্রেলারে প্রদর্শন করে চলচ্চিত্রটির বিপণনযোগ্যতা বৃদ্ধি করা।
অভিনেত্রী, গায়ক বা নৃত্যশিল্পী, কিংবা বিশেষ কেও যিনি আইটেম নম্বরে অভিনয় করেন, তিনি আইটেম গার্ল (কিংবা আইটেম বয়) হিসেবে পরিচিতি পেয়ে থাকেন। তবে বর্তমান সময়ে চলচ্চিত্রে নারীরা সাধারণত পুরুষদের তুলনায় আইটেম নম্বরে অধিক প্রদর্শিত হয়ে থাকেন৷
মুম্বইয়ে "আইটেম" শব্দটি দ্বারা "আবেদনময়ী নারী" বুঝানো হয়।
বেলিয়ল কলেজ, অক্সফোর্ড

বেলিয়ল কলেজ () হল ইংল্যান্ডের অক্সফোর্ড বিশ্ববিদ্যালয়ের অন্যতম সদস্য কলেজ। এটি অক্সফোর্ডের প্রাচীনতম কলেজগুলির একটি। ১২৬৩ খ্রিস্টাব্দে ডারহ্যাম কাউন্টির বার্নার্ড দুর্গের মালিক প্রথম জন ডে বেলিয়ল এই কলেজ প্রতিষ্ঠা করেন। প্রতিষ্ঠার জন্য প্রয়োজনীয় অর্থসাহায্যও তিনিই করেছিলেন। ১২৬৮ সালে ডে বেলিয়লের মৃত্যুর পর তাঁর বিধবা পত্নী ডার্ভোরভিলাও আরও অনুদান দিয়ে এবং বিধি প্রণয়ন করে কলেজ প্রতিষ্ঠার কাজ সম্পূর্ণ করতে সহায়তা করেন। উল্লেখ্য, ডার্ভোরভিলার বিষয়সম্পত্তির পরিমাণ তাঁর স্বামীর চেয়ে অনেক বেশি ছিল। তাঁকেও এই কলেজে সহ-প্রতিষ্ঠাতা মনে করা হয়।
এই কলেজের প্রাক্তন শিক্ষার্থীদের মধ্যে রয়েছেন যুক্তরাষ্ট্রের বর্তমান প্রধানমন্ত্রী বরিস জনসন, তিনজন প্রাক্তন প্রধানমন্ত্রী (এইচ. এইচ. এইচ. অ্যাসকুইথ, হ্যারোল্ড ম্যাকমিলান ও এডওয়ার্ড হিথ), নরওয়ের পঞ্চম হারাল্ড, জাপানের সম্রাজ্ঞী মাসাকো, পাঁচ নোবেল বিজয়ী, বেশ কয়েকজন লর্ডস অফ অ্যাপিল ইন অর্ডিনারি ও বহু-সংখ্যক সাহিত্যিক ও দার্শনিক। শেষোক্ত দুই শ্রেণির বুদ্ধিজীবীদের মধ্যে উল্লেখযোগ্যেরা হলেন শোঘি এফেন্দি, অ্যাডাম স্মিথ, গেরার্ড ম্যানলি হপকিনস ও অলডাস হাক্সলি। বাইবেলের ইংরেজি অনুবাদক জন ওয়েক্লিফ ১৩৬০-এর দশকে এই কলেজের মাস্টার ছিলেন।
জিলেবি (চলচ্চিত্র)

জিলেবি হলো ২০১৭ সালের একটি ভারতীয় কন্নড় ভাষার হাস্যরসাত্মক রোমাঞ্চকর চলচ্চিত, যা রচনা, পরিচালনা ও প্রযোজনা করেছেন লাকি শংকর। এতে কেন্দ্রীয় চরিত্রে অভিনয় করেছেন পূজা গান্ধী, এছাড়াও রয়েছেন যশস, বিজয় চেন্দুর, নগেন্দ্র প্রমুখ।
চলচ্চিত্রটি ২০১৭ সালের ৩ মার্চ মুক্তি পায় এবং সমালোচক ও দর্শক উভয়ের থেকে ইতিবাচক সাড়া পায় এবং "ইন্ডিয়াগ্লিটজ" চলচ্চিত্রটিকে 'অল টাইম সুইট' বলে অভিহিত করেছে।
 বাজেটে নির্মিত "জিলেবি" চলচ্চিত্রটি বক্স অফিসে -এর অধিক সংগ্রহ করে বাণিজ্যিকভাবে সফল হয়।
আজারবাইজানে হিন্দুধর্ম

আজারবাইজানে হিন্দুধর্ম অনুসারীর সংখ্যা খুবই নগণ্য। ২০২০ সালের হিসাবে এখানে প্রায় ৫০০ জন হিন্দু বসবাস করে ।
পিটার ভ্যান ডের ভির

পিটার ভ্যান ডের ভির হলেন একজন ওলন্দাজ গবেষক। তিনি জার্মানির গটিনজেন শহরে ম্যাক্স প্ল্যাঙ্ক ইনস্টিটিউট ফর দ্য স্টাডি অফ রিলিজিয়াস অ্যান্ড এথনিক ডাইভার্সিটির পরিচালক। তিনি ফ্রি ইউনিভার্সিটি অফ আমস্টারডাম, আটরেচ বিশ্ববিদ্যালয় ও পেনসিলভানিয়া বিশ্ববিদ্যালয়ে নৃতত্ত্ব শিক্ষা দিতেন। তাঁর গবেষণার বিষয় হল এশিয়া ও ইউরোপে ধর্ম ও জাতীয়তাবাদ।
ভ্যান ডের ভির "দ্য মডার্ন স্পিরিট অফ এশিয়া। দ্য স্পিরিচুয়াল অ্যান্ড দ্য সেক্যুলার ইন চায়না অ্যান্ড ইন্ডিয়া" (প্রিন্সটন ইউনিভার্সিটি প্রেস, ২০১৩) মামে ভারত ও চীনে ধর্ম ও জাতীয়তাবাদ নিয়ে তুলনামূলক আলোচনা-বিষয়ক একটি মনোগ্রাফ প্রকাশ করেন। তাঁর অন্যান্য প্রধান প্রকাশনাগুলির অন্যতম "গডস অন আর্থ" (এলএসই মনোগ্রাফস, ১৯৮৮), "রিলিজিয়াস ন্যাশনালিজম" (ইউনিভার্সিটি অফ ক্যালিফোর্নিয়া প্রেস, ১৯৯৪) ও "ইম্পিরিয়াল এনকাউন্টারস" (প্রিন্সটন ইউনিভার্সিটি প্রেস, ২০০১)।
অল সোলস’ কলেজ, অক্সফোর্ড

অল সোলস কলেজ (ইংরেজি: All Souls College; প্রাতিষ্ঠানিক নাম: কলেজ অফ দ্য সোলস অফ অল দ্য ফেইথফুল ডিপার্টেড; ইংরেজি: College of the Souls of All the Faithful Departed) হল ইংল্যান্ডের অক্সফোর্ড বিশ্ববিদ্যালয়ের একটি কলেজ। এই কলেজের একটি স্বতন্ত্র বৈশিষ্ট্য হল, এখানকার সকল সদস্য স্বতশ্চলভাবেই এই কলেজের "ফেলো" (অর্থাৎ কলেজের পরিচালন পরিষদের পূর্ণাঙ্গ সদস্য) হন। এই কলেজে কোনও স্নাতক-স্তরের সদস্য নেই। কিন্তু প্রতি বছর অক্সফোর্ডের সাম্প্রতিক স্নাতক ও স্নাতকোত্তর ছাত্রছাত্রীরা একটি প্রতিযোগিতামূলক পরীক্ষার মাধ্যমে অল্প-সংখ্যক পরীক্ষা ফেলোশিপের জন্য আবেদন করতে পারেন। পরীক্ষাটিকে "বিশ্বের কঠিনতম পরীক্ষা" বলা হয়। যে শিক্ষার্থীরা পরীক্ষার পর উত্তীর্ণ হন তাঁদের একটি সাক্ষাৎকারের মাধ্যমে নির্বাচিত করা হয়।
গীতা প্রেস

গীতা প্রেস হিন্দু ধর্মীয় গ্রন্থের বিশ্বের বৃহত্তম প্রকাশক । এটি ভারতের উত্তর প্রদেশ রাজ্যের গোরখপুর শহরে অবস্থিত। এটি ১৯২৩ সালে জয়া দয়াল গোয়াঙ্কা এবং ঘনশ্যাম দাস জালান দ্বারা সনাতন ধর্মের নীতি প্রচারের জন্য প্রতিষ্ঠিত হয়েছিল ।
হনুমান প্রসাদ পোদ্দার যিনি "ভাইজি" নামে বেশি পরিচিত ছিলেন তিনি এর বিখ্যাত ম্যাগাজিনের প্রতিষ্ঠাতা এবং আজীবন সম্পাদক ছিলেন যিনি তার কলম নাম "SHIV", "কল্যাণ" দিয়ে নিবন্ধও লিখেছিলেন । এটি ১৯২৭ সালে ১,৬০০ কপির প্রচলন সহ প্রকাশ করা শুরু করে এবং বর্তমানে এর মুদ্রণ অর্ডার ২৫০,০০০ (২০১২ সালে)
এই পত্রিকাগুলোর কোনোটিই কোনো বিজ্ঞাপন চালায় না।
এই লেখাগুলি সংস্কৃত , হিন্দি, মারাঠি, ইংরেজি, কন্নড় , তামিল , তেলুগু , গুজরাতি , বাংলা , ওড়িয়া এবং ভারতের অন্যান্য ভাষায় প্রকাশিত হয়।
গীতা প্রেসের নিম্নোক্ত স্থানে শাখা এবং স্টল রয়েছে। চুরু এবং নাদিয়াদ ছাড়া বেশিরভাগ স্টল রেলওয়ে প্ল্যাটফর্মে পরিচালিত হয়। চুরুতে ঋষিকুল ব্রহ্মচর্যাশ্রম বৈদিক বিদ্যালয়ের কাছে একটি স্টল রয়েছে এবং সান্তরাম মন্দিরের কাছে নদীয়াদের একটি স্টল রয়েছে।
আর্ট গ্যালারিতে "শ্রী রাম" এবং "শ্রী কৃষ্ণের লীলা" (কাজ বা নাটক) রয়েছে যা অতীত ও বর্তমানের বিখ্যাত শিল্পীদের দ্বারা ৬৮৪টি চিত্রকর্মে চিত্রিত করা হয়েছে। "শ্রী" কৃষ্ণলীলার মেওয়ারি শৈলীর চিত্রকর্ম সহ অন্যান্য চিত্রকর্মও প্রদর্শনীতে রয়েছে। "ভগবদ্গীতা" সমগ্র ৭০০টি শ্লোক দেয়ালে লাগানো মার্বেল ফলকে প্রদর্শিত হয়।
গীতা প্রেস কলকাতার গোবিন্দ ভবন কার্যালয়-এর অংশ ।
অন্যান্য অধিভুক্ত প্রতিষ্ঠান হল:
অতুলপ্রসাদী

অতুলপ্রসাদী হল সঙ্গীতজ্ঞ-কবি অতুলপ্রসাদ সেন কর্তৃক বাংলা ভাষায় রচিত ও সুরারোপিত গান। তিনি হলেন বাংলা সাহিত্যের পঞ্চকবির মধ্যে একজন। তাঁর গানগুলি মূলত স্বদেশি সঙ্গীত, ভক্তিগীতি ও প্রেমের গান; এই তিন ধারায় বিভক্ত। তবে তাঁর ব্যক্তি জীবনের বেদনা সকল ধরনের গানেই কম-বেশি প্রভাব ফেলেছে। এজন্য তাঁর অধিকাংশ গানই হয়ে উঠেছে করুণ-রস প্রধান।
উনিশ শতকের শেষ থেকে বিশ শতকের মাঝামাঝি সময় পর্যন্ত রবীন্দ্র প্রতিভার প্রভাববলয়ের মধ্যে বিচরণ করেও যাঁরা বাংলা কাব্যগীতি রচনায় নিজেদের বিশেষত্ব প্রকাশ করতে সক্ষম হন, অতুল প্রসাদ ছিলেন তাদের অন্যতম। সমকালীন গীতিকারদের তুলনায় তার সঙ্গীত সংখ্যা সীমিত হলেও অতুল প্রসাদের অনেক গানে সাঙ্গীতিক মৌলিকত্ব পরিলক্ষিত হয়; আর সে কারণেই তিনি বাংলা সঙ্গীত জগতে এক স্বতন্ত্র আসন লাভ করেছেন।
অতুলপ্রসাদ বাংলা গানে ঠুংরি ধারার প্রবর্তক। তিনিই প্রথম বাংলায় গজল রচনা করেন। তাঁর রচিত বাংলা গজলের সংখ্যা ৬-৭টি। গীতিগুঞ্জ (১৯৩১) গ্রন্থে তার সমুদয় গান সংকলিত হয়। এই গ্রন্থের সর্বশেষ সংস্করণে (১৯৫৭) অনেকগুলি অপ্রকাশিত গান প্রকাশিত হয়। অতুলপ্রসাদের গানের সংখ্যা ২০৮। অতুলপ্রসাদ সেনের কয়েকটি বিখ্যাত গান হল মিছে তুই ভাবিস মন, সবারে বাস রে ভালো,বঁধুয়া, নিঁদ নাহি আঁখিপাতে, একা মোর গানের তরী, কে আবার বাজায় বাঁশি, ক্রন্দসী পথচারিণী ইত্যাদি। তাঁর রচিত দেশাত্মবোধক গানগুলির মধ্যে প্রসিদ্ধ উঠ গো ভারত-লক্ষ্মী, বলো বলো বলো সবে, হও ধরমেতে ধীর। তাঁর মোদের গরব, মোদের আশা, আ মরি বাংলা ভাষা! গানটি বাংলাদেশ মুক্তিযুদ্ধে বিশেষ অণুপ্রেরণা জুগিয়েছিল। অতুলপ্রসাদের গানগুলি দেবতা, প্রকৃতি, স্বদেশ, মানব ও বিবিধ নামে পাঁচটি পর্যায়ে বিভক্ত। রবীন্দ্রনাথ ঠাকুর এই গানের বিশেষ গুণগ্রাহী ছিলেন। অতুলপ্রসাদী গান নামে পরিচিত এই ধারার একজন বিশিষ্ট সঙ্গীতশিল্পী হলেন কৃষ্ণা চট্টোপাধ্যায়।
গানের ব্যাপারে রবীন্দ্রনাথ ঠাকুরের মতো গোছানো মানুষ ছিলেন না অতুলপ্রসাদ। তাই আসরে তাঁর গান গাওয়া হলে অনেকেই ভুল করে ভাবতেন রবীন্দ্রগান। লাজুক গীতিকবির জন্য স্বয়ং রবীন্দ্রনাথের নির্দেশে ১৯২৫ সালে প্রথম গ্রন্থিত হল তাঁর ‘কয়েকটি গান’। তাঁর সর্বমোট গানের সংখ্যা মাত্র ২০৮টি এবং সে সবের মধ্যে মাত্র ৫০-৬০টি গান গীত হিসেবে প্রাধান্য পায়। অতুল প্রসাদের মামাতো বোন সাহানা দেবীর সম্পাদনায় ৭১টি গান স্বরলিপিসহ কাকলি (১৯৩০) নামে দুই খণ্ডে প্রকাশিত হয়। তার অপর গানগুলিও গীতিপুঞ্জ এবং কয়েকটি গান নামে দুটি পৃথক গ্রন্থে প্রকাশিত হয়। ১৯২২-২৩ সালের দিকে কলকাতা থেকে প্রথম অতুল প্রসাদের গানের রেকর্ড বের হয় সাহানা দেবী ও হরেন চট্টোপাধ্যায়ের কণ্ঠে।
অমল হোম তাঁকে বলেছেন "অক্লান্তকণ্ঠ"। দিলীপকুমার রায় বলেছেন, ‘‘আমাদের আগেকার যুগে ভক্তির গানে ফুলের মতন ফুটে উঠছিলেন চারজন কবি: দ্বিজেন্দ্রলাল, রবীন্দ্রনাথ, রজনীকান্ত ও অতুলপ্রসাদ। এঁদের মধ্যে অতুলপ্রসাদ সর্বকনিষ্ঠ তথা অনলংকৃত কবি... তাঁর গান শুনতে শুনতে মনে হয়, দৈনন্দিন ঘরকন্নার মধ্য দিয়ে যেন একটি সরল উচ্ছ্বাসী কবি-হৃদয় নিজের মনের কথা বলে চলেছে তার আনন্দ বেদনা আশা-নিরাশার পসরা নিয়ে।’’
ডিডি স্পোর্টস

ডিডি স্পোর্টস (হিন্দি:डीडी स्पोर्ट्स) হল একটি ভারতীয় ক্রীড়া টেলিভিশন চ্যানেল যা ভারতের দিল্লির সেন্ট্রাল প্রোডাকশন সেন্টার থেকে প্রচারিত হয়। এটি ভারতের রাষ্ট্রীয় মালিকানাধীন দূরদর্শন নেটওয়ার্কের একটি অংশ, এবং ভারতের প্রধান পাবলিক ক্রীড়া অনুষ্ঠান সম্প্রচারকারী।
ডিডি স্পোর্টস ক্রিকেট,ফুটবল ও টেনিসের মতো লাইভ খেলাধুলার অনুষ্ঠান দেখানোর পাশাপাশি, কাবাডি ও খো-খো সহ ভারতীয় খেলাগুলি সম্প্রচার করে। এছাড়াও হকি, ফুটবল, অ্যাথলেটিক্স, ক্রিকেট, সাঁতার, টেনিস, ব্যাডমিন্টন, তীরন্দাজী ও কুস্তির গুরুত্বপূর্ণ জাতীয় ও আন্তর্জাতিক টুর্নামেন্টগুলি সম্প্রচারিত হয়। ডিডি স্পোর্টস চ্যানেল ক্রীড়া সংবাদ-ভিত্তিক অনুষ্ঠান, ক্রীড়া কুইজ ও ব্যক্তিত্ব-ভিত্তিক অনুষ্ঠানও সম্প্রচার করে।
ডিডি স্পোর্টস ভারতের পুরুষ ক্রিকেট দলের দ্বারা খেলা সমস্ত ওডিআই ও টি-টোয়েন্টি আন্তর্জাতিক ক্রিকেট ম্যাচ সম্প্রচার করে।
ডিডি স্পোর্টস ১৯৯৮ সালের ১৮ই মার্চ চালু হয়েছিল। শুরুতে, এটি দিনে ছয় ঘন্টা ক্রীড়া অনুষ্ঠান সম্প্রচার করত, যা ১৯৯৯ সালে ১২ ঘন্টায় উন্নিত করা হয়েছিল। চ্যানেলটি ২০০০ সালের ১লা জুন থেকে ২৪ ঘন্টা সম্প্রচার শুরু করে। এটি ২০০০ সাল থেকে ২০০৩ সালের মধ্যে একটি এনক্রিপ্টড্ পে চ্যানেল ছিল। এটি ২০০৩ সালে ১৫ই জুলাই ভারতের একমাত্র "ফ্রি-টু-এয়ার" ক্রীড়া চ্যানেল হয়ে ওঠে।
লা-আয়ুন

লা-আয়ুন ( , , ) or এল-আ'য়ূন ( , ; Hassaniya Arabic: , রোমানীকরণ ; ; ) হচ্ছে পশ্চিম সাহারার বৃহত্তম শহর। ২০১৪ সালে যার মোট জনসংখ্যা ছিল ২ লক্ষ ১৭ হাজার। শহরটি "কার্যত" মরক্কোর প্রশাসনের অধীনে রয়েছে। আধুনিক শহরটি ১৯৩৮ সালে স্পেনীয় সেনা অধিনায়ক আন্তোনিও দে ওরো দ্বারা প্রতিষ্ঠিত হয়েছিল মনে করা হয়। ১৯৪০ সালে, স্পেন এটিকে স্পেনীয় সাহারার রাজধানী হিসাবে মনোনীত করে। লা-আয়ুন হল মরক্কো দ্বারা শাসিত লাইয়াউন-সাকিয়া এল হামরা অঞ্চলের রাজধানী, জাতিসংঘ শান্তিরক্ষা মিশন MINURSO-এর তত্ত্বাবধানে।
সাগুইয়া এল-হামরার শুষ্ক নদী দ্বারা শহরটি দুই ভাগে বিভক্ত। দক্ষিণ দিকে পুরানো নিম্ন শহর, স্পেনীয় ঔপনিবেশিক শাসন দ্বারা নির্মিত। সেই যুগের একটি মহাগির্জা বা ক্যাথেড্রাল এখনও সক্রিয় আছে; এর পাদ্রীগণ এই শহর এবং দাখলা এর আরও দক্ষিণে অবস্থান করেন।
বাবু বাগা বিজি

বাবু বাগা বিজি হলো ২০১৭ সালের একটি ভারতীয় তেলুগু ভাষার যৌন হাস্যরসাত্মক চলচ্চিত্র, যা হিন্দি চলচ্চিত্র হান্টার-এর পুননির্মাণ। চলচ্চিত্রটি পরিচালনা করেছেন নবীন মেদারাম। এতে কেন্দ্রীয় চরিত্রে অভিনয় করেছেন শ্রীনিবাস অবসরলা, মিষ্টি, শ্রীমুখী, তেজস্বী মাদীবাড়া এবং সুপ্রিয়া আয়শোলা।
গানগুলি ই৩ টকিজে প্রকাশিত হয়েছিল।
কিস (চলচ্চিত্র)

কিস হলো ২০১৯ সালের একটি ভারতীয় কন্নড় ভাষার প্রণয়ধর্মী হাস্যরসাত্মক নাট্য চলচ্চিত্র, যা পরিচালনা করেছেন এ. পি. অর্জুন। "অ্যা সেকেন্ড হ্যান্ড লাভার" (২০১৫)-এর পর এটি দ্বিতীয় কন্নড় ভাষার চলচ্চিত্র, যা ২০০৪ সালের দক্ষিণ কোরিয়ান চলচ্চিত্র "১০০ ডেজ উইথ মি. অ্যারোগেন্ট" দ্বারা অনুপ্রাণিত। চলচ্চিত্রটিতে নবাগত বিরাট ও শ্রীলীলা কেন্দ্রীয় চরিত্রে অভিনয় করেছেন। অভিনেত্রী ময়ূরী কেয়তারি শ্রীলীলার সংলাপের জন্য ডাবিং করেছেন।
চলচ্চিত্রটি ২৭ সেপ্টেম্বর, ২০১৯-এ প্রেক্ষাগৃহে মুক্তি পায় এবং বক্স অফিসে বাণিজ্যিকভাবে সফল হয়।
পরিচালক এ. পি. অর্জুন জানিয়েছিলেন, তিনি "কিস"-এর সিক্যুয়েল তৈরির পরিকল্পনা করছেন।
শুটজস্টাফেল

শুটজস্টাফেল ( এসএস ; আরমানেন রুনস সহ "ᛋᛋ" হিসাবেও স্টাইলাইজড; </img> ) ; "প্রটেকশন স্কোয়াড্রন") ছিল নাৎসি জার্মানিতে অ্যাডলফ হিটলার এবং নাৎসি পার্টির অধীনে একটি প্রধান আধাসামরিক সংস্থা, এবং পরবর্তীতে দ্বিতীয় বিশ্বযুদ্ধের সময় জার্মান-অধিকৃত ইউরোপ জুড়ে।
এটি মিউনিখে পার্টি মিটিংগুলির জন্য নিরাপত্তা প্রদানের জন্য দলীয় স্বেচ্ছাসেবকদের দ্বারা গঠিত "সাল-শুটজ" ("হল নিরাপত্তা") নামে পরিচিত একটি ছোট গার্ড ইউনিট দিয়ে শুরু হয়েছিল। 1925 সালে, হেনরিখ হিমলার ইউনিটে যোগ দেন, যেটি তখন সংস্কার করা হয়েছিল এবং এর চূড়ান্ত নাম দেওয়া হয়েছিল। তার নির্দেশনায় (1929-1945) এটি ওয়েইমার প্রজাতন্ত্রের সময় একটি ছোট আধাসামরিক গঠন থেকে নাৎসি জার্মানির সবচেয়ে শক্তিশালী সংগঠনে পরিণত হয়েছিল। নাৎসি পার্টির ক্ষমতায় উত্থানের সময় থেকে 1945 সালে শাসনের পতন পর্যন্ত, এসএস ছিল জার্মানি এবং জার্মান-অধিকৃত ইউরোপের মধ্যে নিরাপত্তা, নজরদারি এবং সন্ত্রাসের প্রধান সংস্থা।
দুটি প্রধান উপাদান গ্রুপ ছিল "অলজেমেইন এসএস" (জেনারেল এসএস) এবং ওয়াফেন-এসএস (সশস্ত্র এসএস)। "অলগেমেইন এসএস" নাৎসি জার্মানির জাতিগত নীতি এবং সাধারণ পুলিশিং কার্যকর করার জন্য দায়ী ছিল, যেখানে ওয়াফেন-এসএস নাৎসি জার্মানির সামরিক বাহিনীর মধ্যে যুদ্ধ ইউনিট নিয়ে গঠিত। SS-এর একটি তৃতীয় উপাদান, "SS-Totenkopfverbände" ( "SS-TV" ; " মৃত্যুর প্রধান ইউনিট" ), বন্দী শিবির এবং নির্মূল শিবির চালাত। এসএস-এর অতিরিক্ত উপবিভাগের মধ্যে গেস্টাপো এবং "সিচেরহাইটসডিয়েনস্ট" (এসডি) সংস্থা অন্তর্ভুক্ত ছিল। তাদের দায়িত্ব দেওয়া হয়েছিল নাৎসি রাষ্ট্রের প্রকৃত বা সম্ভাব্য শত্রুদের সনাক্তকরণ, যে কোন বিরোধীদের নিরপেক্ষকরণ, নাৎসি মতাদর্শের প্রতি তাদের প্রতিশ্রুতির জন্য জার্মান জনগণকে পুলিশিং করা এবং দেশী ও বিদেশী গোয়েন্দা তথ্য প্রদান করা।
হলোকাস্টের সময় আনুমানিক 5.5 থেকে 6 মিলিয়ন ইহুদি এবং লক্ষ লক্ষ অন্যান্য শিকারের গণহত্যার জন্য SS সংগঠনটি সবচেয়ে বেশি দায়ী। এর সকল শাখার সদস্যরা দ্বিতীয় বিশ্বযুদ্ধের সময় (1939-45) যুদ্ধাপরাধ এবং মানবতার বিরুদ্ধে অপরাধ করেছিল । এসএস বাণিজ্যিক উদ্যোগের সাথেও জড়িত ছিল এবং বন্দীশিবিরের বন্দীদেরকে দাস শ্রম হিসাবে শোষিত করেছিল। নাৎসি জার্মানির পরাজয়ের পর, এসএস এবং নাৎসি পার্টিকে নুরেমবার্গের আন্তর্জাতিক সামরিক ট্রাইব্যুনাল অপরাধী সংগঠন হিসাবে বিচার করেছিল। আর্নস্ট কাল্টেনব্রুনার, সর্বোচ্চ র্যাঙ্কিং বেঁচে থাকা এসএস প্রধান বিভাগের প্রধান, নুরেমবার্গের বিচারে মানবতাবিরোধী অপরাধের জন্য দোষী সাব্যস্ত হন এবং 1946 সালে ফাঁসিতে ঝুলানো হয়।
বিরোধী ঐক্য (ভারত)

বিরোধী ঐক্য বিভিন্ন সময়ে ভারতে বিরোধী দলগুলির ঐক্যকে বর্ণনা করতে ব্যবহৃত শব্দবন্ধ। শব্দটি মিডিয়াতে বহুবার ব্যবহৃত হয়েছে।
বিরোধী দলগুলো ২০২২ সালের ভারতীয় রাষ্ট্রপতি নির্বাচনের জন্য প্রাক্তন বিদেশ মন্ত্রী এবং প্রাক্তন অর্থমন্ত্রী যশবন্ত সিনহাকে তাদের রাষ্ট্রপতি প্রার্থী হিসাবে মনোনীত করেছে।
দৌলত বেগ ওল্ডি

দৌলত বেগ ওল্ডি (এছাড়াও ওল্ডি, ডিবিও) হল একটি ঐতিহ্যবাহী ক্যাম্পসাইট ও বর্তমান সামরিক ঘাঁটি, যা ভারতের উত্তর লাদাখের কারাকোরাম পর্বতমালার মাঝখানে অবস্থিত। এটি লাদাখ ও মধ্য এশিয়ার মধ্যে ঐতিহাসিক বাণিজ্য পথে অবস্থিত কারাকোরাম গিরিপথ পৌঁছানোর আগে শেষ ক্যাম্পসাইট তৈরি করে। এটি সুলতান সাইদ খানের ("দৌলত বেগ") নামানুসারে বলা হয়, যিনি লাদাখ ও কাশ্মীর আক্রমণের পরে ফিরে আসার সময় এখানে মারা গিয়েছিলেন। শ্যোক নদীর জলের প্রধান উৎস চিপ চাপ নদী ঠিক দক্ষিণ দিক দিয়ে প্রবাহিত হয়েছে। চীনা নিয়ন্ত্রিত আকসাই চিনের সঙ্গে গঠিত প্রকৃত নিয়ন্ত্রণ রেখাটি দৌলত বেগ ওল্ডি থেকে ৫ মাইল পূর্বে অবস্থিত।
এখানে ১৯৬০ সালের গ্রীষ্মে একটি ভারতীয় সীমান্ত ফাঁড়ি স্থাপিত হয়েছিল এবং সেটি আজ অবধি রয়ে গেছে। এখানে একটি অ্যাডভান্স ল্যান্ডিং গ্রাউন্ডও তৈরি করা হয়েছে, যা বিশ্বের উচ্চতম এয়ারস্ট্রিপ হিসেবে খ্যাত। এখন ডিবিও-এর সঙ্গে ২৩৫ কিলোমিটার দীর্ঘ দারবুক-শিওক-ডিবিও রোডের মাধ্যমে একটি সড়ক সংযোগ রয়েছে, সড়কটি বর্ডার রোডস অর্গানাইজেশন ২০১৯ সালে একটি নতুন উন্নত সারিবদ্ধকরণের মাধ্যমে সম্পূর্ণ করে।
ভারতীয় সেনাবাহিনী এখানে হেলিপ্যাড ও একটি নুড়ির এয়ারস্ট্রিপ রক্ষণাবেক্ষণ করে, এটি বিশ্বের সর্বোচ্চ এয়ারস্ট্রিপ। কাছাকাছি অবস্থানরত সৈন্যদের ত্রাণ ও সরবরাহ প্রদানের জন্য এএন-৩২ বিমান ব্যবহার করে নিয়মিত অভিযান চালানো হয়। ঘাঁটিটি ১৯৬২ সালে চীন-ভারত সংঘর্ষের সময় প্রতিষ্ঠিত হয়েছিল, স্কোয়াড্রন লিডার সি.কে.এস রাজে প্রথম অবতরণ করেছিলেন, যিনি সেই সময়ে বিশ্বের সর্বোচ্চ বিমান অবতরণের কীর্তি স্থাপন করেছিলেন। এটি ১৯৬২ সাল থেকে ১৯৬৬ সাল পর্যন্ত মার্কিন সরবরাহকৃত ফেয়ারচাইল্ড প্যাকেটগুলির সাহায্যে পরিচালিত হয়েছিল, তবে ভূমিকম্পের ফলে ভূপৃষ্ঠের মাটি আলগা হয়ে যাওয়ায় এলাকাটিকে ফিক্সড-উইং বিমানের জন্য অনুপযুক্ত করে তোলে, ফলে হঠাৎ এয়ারস্ট্রিপটি বন্ধ করে দিতে হয়েছিল। এয়ারফিল্ডটিকে আবার চালু করার জন্য কাজ করা হয়েছিল, এবং ভারতীয় বিমানবাহিনীর একটি এএন-৩২ বিমান ২০০৮ সালের ৩১ই মে অবতরণ করেছিল।
ভারতীয় বিমানবাহিনী প্রথমে ১৯৬২ সালে ও ১৯৬৫ সালের মধ্যে এখানে পরিবহণের উদ্দেশ্যে অবতরণ করেছিল এবং তারপর আইএএফ ৪৩ বছরের ব্যবধানের পরে ২০০৮ সালে ডিবিও-তে অবতরণ শুরু করে। সক্ষমতার একটি উল্লেখযোগ্য প্রদর্শনীতে, ভারতীয় বিমানবাহিনী একটি সি-১৩০জে সুপার হারকিউলিস পরিবহন বিমান ২০১৩ সালের ২০ই আগস্ট দৌলত বেগ ওল্ডিতে অবতরণ করার, যেখান থেকে ৩০ কিলোমিটার দূরে ২০১৩ সালের এপ্রিল মাসে ২০১৩-এর দৌলত বেগ ওল্ডি ঘটনা ঘটেছিল। এই অবতরণটি অধিক উচ্চতায় একটি মাঝারি-উচ্চ বিমান অবতরণের বিশ্ব রেকর্ড হিসাবে যোগ্যতা অর্জন করতে সক্ষম হয়।
জেমিমাহ রদ্রিগেজ

জেমিমাহ রদ্রিগেজ ( ; জন্ম ৫ সেপ্টেম্বর ২০০০) একজন ভারতীয় মহিলা ক্রিকেটার। তিনি মুম্বই ক্রিকেট দলের একজন গুরুত্বপূর্ণ অল-রাউন্ডার ও মহারাষ্ট্র অনূর্ধ্ব-১৭ হকি দলের প্রাক্তন খেলোয়াড়।
২০১৮ সালের জুনে, তিনি সেরা ঘরোয়া জুনিয়র মহিলা ক্রিকেটার হবার জন্য বিসিসিআই ও ক্রিকেটার এমএস ধোনি দ্বারা জগমোহন ডালমিয়া পুরস্কারে ভূষিত হন।
মায়ের দেওয়া মোটা কাপড় মাথায় তুলে নে রে ভাই

মায়ের দেওয়া মোটা কাপড় মাথায় তুলে নে রে ভাই হল রজনীকান্ত সেন কর্তৃক বাংলা ভাষায় রচিত ও সুরারোপিত একটি গান (কান্তগীতি)। এটি একটি কালজয়ী দেশাত্মবোধক গান। 
স্বদেশী আন্দোলন (১৯০৫–১৯১১) চলাকালে তিনি এই গানটি রচনা করে এক অভূতপূর্ব আলোড়নের পরিবেশ সৃষ্টি করেছিলেন। এই গানটি আপামর দেশবাসীকে আজও অনুপ্রেরণা জোগায় তথা দেশপ্রেমে উজ্জীবিত করে।
মায়ের দেওয়া মোটা কাপড়
মাথায় তুলে নে রে ভাই;
দীন-দুঃখিনী মা যে তোদের
তার বেশী আর সাধ্য নাই।
ঐ মোটা সূতোর সঙ্গে, মায়ের
অপার স্নেহ দেখতে পাই;
আমরা, এমনি পাষাণ, তাই ফেলে ঐ
পরের দোরে ভিক্ষা চাই।
ঐ দুঃখী মায়ের ঘরে, তোদের
সবার প্রচুর অন্ন নাই;
তবু, তাই বেচে কাচ, সাবান মোজা,
কিনে কল্লি ঘর বোঝাই।
আয়রে আমরা মায়ের নামে
এই প্রতিজ্ঞা ক’রব ভাই;
পরের জিনিস কিনবো না, যদি
মায়ের ঘরের জিনিস পাই।
হলি স্টিভেনস

হলি স্টিভেনস (কানসাস সিটি, জানুয়ারি ৪, ১৯৮২ - সান ফ্রান্সিসকো, জুলাই ৩, ২০১২) ছিলেন একজন পর্নোগ্রাফিক অভিনেত্রী, মডেল এবং লেখক। তাকে পর্ণ ক্লাউন নামে পরিচিত পর্নোগ্রাফিক ঘরানার অগ্রগামী হিসেবে বিবেচনা করা হয়, যেখানে অভিনেতাদেরকে ক্লাউন হিসেবে পরিহিত দেখানো হয়। 
তিনি ২০০০ সালে একজন নৃত্যশিল্পী হিসেবে আত্মপ্রকাশ করেন, হলি উড নামে এবং ২০০৩ সালে পর্ন শিল্পে তার কর্মজীবন শুরু করেন, ১৮০টিরও বেশি চলচ্চিত্রে উপস্থিত হন। প্রযোজনা সংস্থা সিন সিটির "মিরর ইমেজে" ব্রিজেট কেরকোভ এবং জোয়েল লরেন্সের সাথে তার প্রথম দৃশ্যটি করেছিলেন। তিনি গার্লস অ্যান্ড কর্পসেস ম্যাগাজিনের লেখক এবং মডেল ছিলেন। এছাড়াও তিনি রামজি আবেদ পরিচালিত স্বাধীন হরর ফিল্ম "নয়রল্যান্ডে" অভিনয় করেছিলেন। স্টিভেনস ছিলেন একজন ডিজে, একজন লাইভ ভিজ্যুয়াল ম্যানিপুলেটর, একজন কিকবক্সার, একজন শিল্পী এবং একজন চিত্রশিল্পী।
রাচেল স্টার

রাচেল স্টার (বার্লেসন, টেক্সাস, নভেম্বর ২৬, ১৯৮৩) হল ব্র্যান্ডি মিশেল হারগ্রোভ, একজন মার্কিন পর্নোগ্রাফিক অভিনেত্রীর মঞ্চের নাম।
রাচেল ক্যালিফোর্নিয়ায় স্ট্রিপার হিসাবে কাজ করার সময় প্রাপ্তবয়স্ক চলচ্চিত্র অভিনেতা জ্যাক ভেনিস তাকে আবিষ্কার করেছিলেন।
রিওমা ওয়াতানাবে

রিওমা ওয়াতানাবে (, ; জন্ম: ২ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৩ সালে, ওয়াতানাবে জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
রিওমা ওয়াতানাবে ১৯৯৬ সালের ২রা অক্টোবর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়াতানাবে জাপান অনূর্ধ্ব-১৭ এবং জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করে ৩টি গোল করেছেন।
অ্যানি স্প্রিঙ্কল

অ্যানি এম. স্প্রিঙ্কল (জন্ম: এলেন এফ. স্টেইনবার্গ ২৩শে জুলাই, ১৯৫৪) একজন প্রত্যয়িত যৌন বিশেষজ্ঞ, যৌন শিক্ষাবিদ, যৌনকর্মী, নারীবাদী স্ট্রিপার, পর্নোগ্রাফিক অভিনেত্রী, কেবল টেলিভিশন হোস্ট, মার্কিন নারীবাদী পর্ন সম্পাদক ম্যাগাজিন লেখক এবং অশ্লীল ছবির প্রযোজক। তিনি ১৯৮৬ সালে স্কুল অফ ভিজ্যুয়াল আর্টস থেকে ফটোগ্রাফিতে বিএ এবং ১৯৯২ সালে সান ফ্রান্সিসকো ইনস্টিটিউট ফর অ্যাডভান্সড স্টাডি অফ হিউম্যান সেক্সুয়ালিটি থেকে মানব যৌনতায় পিএইচডি ডিগ্রি লাভ করেন। স্প্রিঙ্কল বর্তমানে একজন পারফরম্যান্স আর্টিস্ট, ভিজ্যুয়াল আর্টিস্ট, চলচ্চিত্র নির্মাতা, লেখক এবং যৌন শিক্ষাবিদ হিসেবে কাজ করেন। স্প্রিঙ্কল, একজন স্ব-বর্ণিত ইকোসেক্সুয়াল, দীর্ঘদিনের সঙ্গী বেথ স্টিফেনসকে কানাডায় ১৪ জানুয়ারি, ২০০৭-এ বিয়ে করেন।
শেন (অভিনেত্রী)

শেন (সিমি ভ্যালি, ক্যালিফোর্নিয়া, ডিসেম্বর ১৬, ১৯৬৯) হলেন একজন মার্কিন প্রাক্তন পর্নোগ্রাফিক অভিনেত্রী, ইরোটিক মডেল এবং পরিচালকের মঞ্চ নাম। তিনি এভিএন হল অফ ফেমের একজন সদস্য।
শেন, তার মঞ্চের নাম, যা তার আসল নাম শ্যানন ডায়ান হিউইট থেকে সংক্ষেপিত, ১৯৬৯ সালের ডিসেম্বরে ক্যালিফোর্নিয়ার ভেনচুরা কাউন্টিতে জন্মগ্রহণ করেন। তিনি ১৯৯৩ সালে প্রাপ্তবয়স্ক চলচ্চিত্রে তার কর্মজীবন শুরু করেন, যখন তার বয়স ছিল ২৪ বছর।
জগ্গা জাসুস

জগ্গা জাসুস () হলো ২০১৭ সালের একটি ভারতীয় হিন্দি ভাষার সঙ্গীতধর্মী হাস্যরসাত্মক অভিযান চলচ্চিত্র, যা রচনা ও পরিচালনা করেছেন অনুরাগ বসু এবং প্রযোজনা করেছেন সিদ্ধার্থ রায় কাপুর, বসু ও রণবীর কাপুর। চলচ্চিত্রটিতে কেন্দ্রীয় চরিত্রে অভিনয় করেছেন রণবীর কাপুর ও ক্যাটরিনা কাইফ। চলচ্চিত্রটি ২০১৭ সালের ১৪ এপ্রিল বিশ্বব্যাপি মুক্তি পায়; এটি সমালোচকদের থেকে মিশ্র মন্তব্য পেলেও ৬৩তম ফিল্মফেয়ার পুরস্কারে দশটি মনোনয়ন লাভ করে, যার মধ্যে চারটি চলচ্চিত্রের সঙ্গীতের জন্য জিতেছিল।
চলচ্চিত্রটি ২০১৭ সালের ১৪ জুলাই বিশ্বব্যাপী মুক্তি পায়। ১৯ ডিসেম্বর ২০১৬-এ চলচ্চিত্রটির একটি স্নিক পিক প্রকাশিত হয়েছিল। প্রথম সপ্তাহান্তে প্রায় ৩৩১.৭ মিলিয়ন আয় করে চলচ্চিত্রটি।
রালফ টি. এইচ. গ্রিফিথ

রালফ টমাস হচকিন গ্রিফিথ (ইংরেজি: Ralph Thomas Hotchkin Griffith; ১৮২৬–১৯০৬) ছিলেন একজন ইংরেজ ভারততত্ত্ববিদ, ইন্ডিয়ান এডুকেশন সার্ভিসের প্রাক্তন সদস্য তথা বেদ ইংরেজিতে অনুবাদকারী প্রথম ইউরোপীয়দের অন্যতম। তিনি যুক্তরাজ্যে (অক্সফোর্ড) ও ভারতে (বারাণসী ও নীলগিরি) বাস করেছেন।
১৮২৬ সালের ২৫ মে উইল্টশায়ারের কোর্সলিতে গ্রিফিথের জন্ম। রেভারেন্ট আর. সি. গ্রিফিথের (চ্যাপলেইন টু দ্য মার্কুইস অফ বাথ, ১৮৩০) পুত্র রালফ গ্রিফিথ ছিলেন কুইন'স কলেজের স্নাতক। তিনি বিভিন্ন সংস্কৃত গ্রন্থ ইংরেজিতে অনুবাদ করেছিলেন। অবসর গ্রহণের পর অবশিষ্ট জীবন তিনি দক্ষিণ ভারতের কোটাগিরি শহরে অতিবাহিত করেন বেদ অধ্যয়ন ও অনুবাদের কাজ নিয়ে। সেখানেই ১৯০৬ সালের ৭ নভেম্বর তাঁর মৃত্যু হয়।
গ্রিফিথ অনূদিত সংস্কৃত গ্রন্থাবলি ইন্টারনেটে সুলভ:
আমি মারের সাগর পাড়ি দেব

আমি মারের সাগর পাড়ি দেব হল বিশ্বকবি রবীন্দ্রনাথ ঠাকুর কর্তৃক বাংলা ভাষায় রচিত ও সুরারোপিত একটি কালজয়ী গান (রবীন্দ্রসঙ্গীত)। এটি একটি পূূজা পর্যায়ের গান হলেও, দেশাত্মবোধক গান হিসেবেও খ্যাত। এটি রচিত হয়েছিল ৩০ পৌষ, ১৩২৮ বঙ্গাব্দে (১৪ জানুয়ারি, ১৯২২ খৃষ্টাব্দ)। এর স্বরলিপিকার হলেন অনাদিকুমার দস্তিদার।
আমি    মারের সাগর পাড়ি দেব বিষম ঝড়ের বায়ে
আমার  ভয়ভাঙা এই নায়ে॥
         মাভৈঃ বাণীর ভরসা নিয়ে   ছেঁড়া পালে বুক ফুলিয়ে
তোমার ওই পারেতেই যাবে তরী ছায়াবটের ছায়ে॥
         পথ আমারে সেই দেখাবে যে  আমারে চায়—আমি    অভয় মনে ছাড়ব তরী, এই শুধু মোর দায়।
         দিন ফুরালে, জানি জানি,   পৌঁছে ঘাটে দেব আনি
আমার  দুঃখদিনের রক্তকমল তোমার করুণ পায়ে॥
ইংলিশ মাফিন

ইংলিশ মাফিন একটি ছোট, গোলাকার এবং চ্যাপ্টা খামির -খামিরযুক্ত (কখনও কখনও টকযুক্ত ) রুটি যা সাধারণত গোলাকার এবং লম্বা হয়। এটি সাধারণত অনুভূমিকভাবে কাটা হয় এবং টোস্ট করা হয়। এই রুটিটি যুক্তরাজ্য, উত্তর আমেরিকা, অস্ট্রেলিয়া এবং নিউজিল্যান্ডের প্রাতঃরাশের অংশ, মিষ্টি বা সুস্বাদু টপিংস যেমন ফলের জ্যাম বা মধু, বা ডিম, সসেজ, বেকন বা পনিরের সাথে খাওয়া হয়। ইংলিশ মাফিন ডিম বেনেডিক্টের একটি অপরিহার্য উপাদান এবং এটি থেকে বিভিন্ন প্রাতঃরাশের স্যান্ডউইচ, যেমন ম্যাকমাফিন এবং ফ্রেঞ্চ টোস্টের জন্য অন্যান্য রুটির পরিবর্তে ব্যবহার করা যেতে পারে।
বিশ্বের বিভিন্ন অংশে, এই খাবারটি সাধারণত মাফিন থেকে তাদের আলাদা করার জন্য একে ইংরেজি মাফিন বলা হয়, যা বড় এবং অল্প মিষ্টির পাউরুটির পাশাপাশি উৎপত্তিস্থলকে নির্দেশ করে। ইংলিশ মাফিন পুরো গম, মাল্টিগ্রেইন, দারুচিনি কিশমিশ, ক্র্যানবেরি এবং আপেল দারুচিনি সহ বিভিন্ন ধরনের স্বাদে পাওয়া যায়।
ড্যান বিশপ

জেমস ড্যানিয়েল বিশপ (জন্ম জুলাই ১, ১৯৬৪) একজন আমেরিকান অ্যাটর্নি এবং রাজনীতিবিদ যিনি ২০১৯ সাল থেকে নর্থ ক্যারোলিনার নবম কংগ্রেসনাল জেলার জন্য মার্কিন প্রতিনিধি হিসাবে দায়িত্ব পালন করছেন।একজন রিপাবলিকান, তার জেলার মধ্যে রয়েছে দক্ষিণ-মধ্য মেকলেনবার্গ, ইউনিয়ন, অ্যানসন, রিচমন্ড, স্কটল্যান্ড, রবসন, হোক এবং দক্ষিণ মুর কাউন্টি। তিনি ২০১৫ থেকে ২০১৭ সাল পর্যন্ত নর্থ ক্যারোলিনা হাউস অব রিপ্রেজেন্টেটিভস এবং ২০০৫ থেকে ২০০৯ সাল পর্যন্ত মেকলেনবার্গ কাউন্টি কমিশনে দায়িত্ব পালন করেন। তিনি ২০১৭ থেকে ২০১৯ সাল পর্যন্ত নর্থ ক্যারোলিনা স্টেট সিনেটে দায়িত্ব পালন করেন।
বিশপ নর্থ ক্যারোলিনার তথাকথিত "বাথরুম বিল" এর প্রধান লেখক ছিলেন, যা ট্রান্সজেন্ডারদের তাদের জন্মের শংসাপত্রগুলিতে সংজ্ঞায়িত হিসাবে তাদের জৈবিক যৌনতা ব্যতীত অন্যান্য পাবলিক রেস্টরুম ব্যবহার করতে নিষেধ করেছিল। প্রতিক্রিয়ার ফলস্বরূপ, উত্তর ক্যারোলিনা রাজ্যে তাদের বিনিয়োগ প্রত্যাহার করার সিদ্ধান্ত নেওয়া কোম্পানি এবং অন্যান্য সংস্থা থেকে উল্লেখযোগ্য পরিমাণ রাজস্ব হারিয়েছে। 
১০ সেপ্টেম্বর, ২০১৯-এ, বিশপ মার্কিন প্রতিনিধি পরিষদের বিশেষ নির্বাচনে ড্যান ম্যাকক্রেডির ৫০.৭% ভোটের ৪৮.৭% ভোট পেয়ে জিতেছেন। 
বিশপ ১৯৮৬ সালে চ্যাপেল হিলের নর্থ ক্যারোলিনা বিশ্ববিদ্যালয় থেকে ব্যবসায় প্রশাসনে বিএস এবং ১৯৯০ সালে ইউনিভার্সিটি অফ নর্থ ক্যারোলিনা স্কুল অফ ল থেকে জেডি লাভ । তিনি সিগমা চি ভ্রাতৃত্বের সদস্য।
বিশপ ২০০৪ থেকে ২০০৮ সাল পর্যন্ত মেকলেনবার্গ কাউন্টি কমিশনের সদস্য ছিলেন। রাজনীতি থেকে ছয় বছরের অনুপস্থিতির পরে, তিনি একক মেয়াদে (২০১৫-১৭) দক্ষিণ শার্লট আসন থেকে নর্থ ক্যারোলিনা হাউস অফ রিপ্রেজেন্টেটিভস-এ নির্বাচিত হন, একটি লিবারেল প্রতিদ্বন্দ্বী, কিন্তু এরিক কোনও ডেমোক্রেটিক ছাড়াই কেবলের বিরুদ্ধে দৌড়েছিলেন। বিশপের জেলা ছিল হাউস ডিস্ট্রিক্ট ১০৪। তিনি রুথ স্যামুয়েলসনের স্থলাভিষিক্ত হন, যিনি হাউস থেকে অবসর নিয়েছিলেন।
সরকার (উপাধি)

সরকার ভারতীয় উপমহাদেশের মানুষের মধ্যে একটি উপাধি। এটি পূর্ব ভারতের জমিদার/জমিদারদের একটি সম্মানজনক উপাধি ছিল, তাদের ধর্মীয় সংশ্লিষ্টতা নির্বিশেষে, মুঘল সাম্রাজ্যের অধীনে এবং এমনকি শের শাহের শাসনামলে, পূর্ববর্তী পারস্যের আভিজাত্যের অংশ হিসাবে ব্যবহৃত হতো। বর্তমানে টাঙ্গাইল জেলার গোপালপুর ও ঘাটাইল থানা এবং নীলফামারী সদরসহ বাংলাদেশের বিভিন্ন স্থানে সরকার বংশীয় পরিবার রয়েছে। শব্দটি বাঙালি হিন্দু ও মুসলিম উভয় সম্প্রদায়েই ব্যবহৃত হয়।
শব্দের ফারসি অর্থ 'সর্বাধিক', 'প্রভু' বা 'নিয়ন্ত্রক' বোঝায়। আধুনিক বাংলা এবং হিন্দিতে সরকার বলতে সরকার/শাসনকে বোঝায়।
২০১৪ সালের হিসাবে, সরকার উপাধির সমস্ত পরিচিত বাহকদের মধ্যে ৭৯.০% ভারতের পশ্চিমবঙ্গের বাসিন্দা ছিলেন এবং ১৯.৮% বাংলাদেশের বাসিন্দা ছিলেন। ভারতে, উপাধিটির ফ্রিকোয়েন্সি নিম্নলিখিত রাজ্য এবং কেন্দ্রশাসিত অঞ্চলগুলিতে জাতীয় গড়ের চেয়ে বেশি ছিল:
সরকারের পারিবারিক নামের উল্লেখযোগ্য ব্যক্তিদের মধ্যে রয়েছে:
বোডেন ছাত্রবৃত্তি

বোডেন ছাত্রবৃত্তি ১৮৩৩ সালে সংস্কৃত শিক্ষায় শিক্ষার্থীদের সাহায্য করতে অক্সফোর্ড বিশ্ববিদ্যালয়ে চালু হয়েছিল।
লেফট্যানেন্ট কর্নেল জোসেফ বোডেন (যার নামে এই ছাত্রবৃত্তি) ১৭৮১ থেকে ১৮০৭ সালে অবসর গ্রহণ পর্যন্ত ব্রিটিশ ইস্ট ইন্ডিয়া কোম্পানির বোম্বাই নেটিভ ইনফ্যান্ট্রিতে কর্মরত ছিলেন। ১৮১১ সালের ২১ নভেম্বর তার মৃত্যু ঘটে। তার উইলে বলা হয়েছিল যে বোডেনের কন্যার মৃত্যুর পরে তার ভূসম্পত্তি অক্সফোর্ড বিশ্ববিদ্যালয়ের হাতে অর্পিত হবে এবং তার মাধ্যমে সংস্কৃত ভাষার এক অধ্যাপক পদ সৃষ্টি করা হবে। ১৮২৭ সালের অগস্ট মাসে বোডেনের কন্যা মারা যান। সেই বছরই নভেম্বর মাসে বিশ্ববিদ্যালয় বোডেনের সম্পত্তি গ্রহণ করে এবং ১৮৩২ সালে প্রথম বোডেন সংস্কৃত অধ্যাপক নির্বাচিত হন।
"সংস্কৃত ভাষা ও সাহিত্য অধ্যয়ন ও তাতে বৈদগ্ধ অর্জনের উদ্দেশ্যে" ছাত্রবৃত্তি দানের জন্যও বোডেনের সম্পত্তি ব্যবহৃত হয়েছিল। ১৮৩০ ও ১৮৬০ সালে কোর্ট অফ চ্যানসেরি কর্তৃক মঞ্জুরকৃত ব্যবস্থা অনুযায়ী, ছাত্রবৃত্তি (প্রথমে দুই জনকে, পরে বাড়িয়ে চার জনের জন্য করা হয়) দেওয়া হত বিশ্ববিদ্যালয়ের পঁচিশ বছরের কম বয়সী শিক্ষার্থীদের জন্য এবং বৃত্তির মেয়াদ ছিল চার বছর। ঊনবিংশ শতাব্দীতে বৃত্তিধারীরা বার্ষিক পঞ্চাশ পাউন্ড করে পেতেন। ১৯৩১ সালের পর থেকে ছাত্রীরাও বৃত্তির প্রতিযোগিতায় অংশ নেওয়ার অনুমতি লাভ করেন।
২০১২ সালের হিসেব অনুযায়ী, এই বৃত্তির মেয়াদ বর্তমানে মাত্র দুই বছরের, যা সম্ভাব্যক্ষেত্রে তিন বছর পর্যন্ত বাড়ানো যেতে পারে। বর্তমানে বিশ্ববিদ্যালয়ের সকল ত্রিশ বছরের কম বয়সী স্নাতক সদস্য (যাদের "মাতৃভাষা কোনও এক ভারতীয় ভাষা" তারা নন) এবং যারা তিন বছরের অধিক কাল অক্সফোর্ডে নেই তাঁরাই এই বৃত্তি পেতে পারেন। বৃত্তিপ্রাপ্তের সংখ্যা ও বৃত্তির মূল্যমান আর বিশ্ববিদ্যালয়ের প্রাচ্যবিদ্যা অনুষদ কর্তৃক নির্ধারিত হয় না।
হ্যালো গুরু প্রেমা কসামে

হ্যালো গুরু প্রেমা কসামে হলো ২০১৮ সালের একটি ভারতীয় তেলুগু ভাষার প্রণয়ধর্মী হাস্যরসাত্মক চলচ্চিত্র, যা রচনা ও পরিচালনা করেছেন ত্রিনাধা রাও নক্কিনা। চলচ্চিত্রটিতে কেন্দ্রীয় চরিত্রে অভিনয় করেছেন রাম পথিনেনি, অনুপমা পরমেশ্বরন ও প্রণিতা সুভাষ; এছাড়াও প্রকাশ রাজ, আমানি, জয়প্রকাশ, সিতারা, নোয়েল শন, সায়াজী শিন্দে ও পোশানি কৃষ্ণ মুরালি পার্শ্ব চরিত্রে অভিনয় করেছেন। চলচ্চিত্রটি ২০১৮ সালের ১৮ অক্টোবর প্রেক্ষাগৃহে মুক্তি পায়।
চলচ্চিত্রটি ২০১৮ সালের ১৮ অক্টোবর প্রেক্ষাগৃহে মুক্তি পায়। ২০১৯ সালের ৭ জুলাই আদিত্য মুভিজ "দমদার খিলাড়ি" নামে ইউটিউবে চলচ্চিত্রটির হিন্দি ডাব সংস্করণ মুক্তি দেয়।
সম্পূর্ণানন্দ সংস্কৃত বিশ্ববিদ্যালয়

সম্পূর্ণানন্দ সংস্কৃত বিশ্ববিদ্যালয়, বারাণসী (পূর্বনাম: বারাণসেয় সংস্কৃত বিশ্ববিদ্যালয় ও সরকারি সংস্কৃত কলেজ, বারাণসী) হল ভারতের উত্তরপ্রদেশ রাজ্যের বারাণসীতে অবস্থিত একটি বিশ্ববিদ্যালয়। সংস্কৃত ভাষা ও তৎসম্পর্কিত বিষয়গুলি পঠনপাঠন এই বিশ্ববিদ্যালয়টির বৈশিষ্ট্য
১৭৯১ সালে বারাণসী রাজ্যের আমলে ইস্ট ইন্ডিয়া কোম্পানির জনৈক রেসিডেন্ট জনাথান ডানকান ভারতীয় শিক্ষাব্যবস্থায় ব্রিটিশ অর্থসাহায্যের দিকটি তুলে ধরতে সংস্কৃত "বাগ্ময়" (বাগ্মীতা) পরম্পরার বিকাশ ও সংরক্ষণের জন্য একটি সংস্কৃত কলেজ প্রতিষ্ঠার প্রস্তাব দেন। গভর্নর জেনারেল লর্ড কর্নওয়ালিস এই উদ্যোগটি অনুমোদন করেন এবং বার্ষিক ২০,০০০ টাকা অনুদান ঘোষণা করেন। প্রতিষ্ঠানের প্রথম শিক্ষক হন পণ্ডিত কাশীনাথ। সরকারি সংস্কৃত কলেজের প্রথম অধ্যক্ষ ছিলেন জন ম্যুর। এরপর তাঁর স্থলাভিষিক্ত হন জেমস আর. ব্যালেনটাইন, রালফ টি. এইচ. গ্রিফিথ, জর্জ তিবৌট, আর্থার ভেনিস, স্যার গঙ্গানাথ ঝা ও গোপীনাথ কবিরাজ।
১৮৫৭ সালে এই কলেজে স্নাতকোত্তর স্তরের পঠনপাঠন শুরু হয়। ১৮৮০ সালে পরীক্ষা ব্যবস্থা গৃহীত হয়। ১৮৯৪ সালে বিখ্যাত সরস্বতী ভাবনা গ্রন্থালয় ভবনটি গঠিত হয়। বর্তমানে এই ভবরে সহস্রাধিক পুথির রক্ষিত আছে। কলেজের অধ্যক্ষ এই পুথিগুলি সম্পাদনা করে গ্রন্থাকারে প্রকাশ করেছেন। চার শতাধিক বইয়ের এই গ্রন্থমালার নাম "সরস্বতী ভাবনা গ্রন্থমালা"।
১৯৫৮ সালে সম্পূর্ণানন্দের প্রয়াসে প্রতিষ্ঠানের মর্যাদা পরিবর্তিত হয়ে এটি কলেজ থেকে সংস্কৃত বিশ্ববিদ্যালয়ের স্তরে উন্নীত হয়। ১৯৭৪ সালে প্রতিষ্ঠানটির নাম আনুষ্ঠানিকভাবে পরিবর্তন করে সম্পূর্ণানন্দ সংস্কৃত বিশ্ববিদ্যালয় রাখা হয়।
এই অনুষদের অন্তর্গত চারটি বিভাগ হল:
এই অনুষদের অন্তর্গত তিনটি বিভাগ হল:
১,২০০-রও বেশি সংস্কৃত-মাধ্যম বিদ্যালয় ও কলেজ এই বিশ্ববিদ্যালয়ের অনুমোদনপ্রাপ্ত। ভারতে এটিই একমাত্র বিশ্ববিদ্যালয় যা এতগুলি প্রতিষ্ঠানকে অনুমোদন দিয়ে থাকে। বিশ্ববিদ্যালয়-অনুমোদিত কলেজের পরিসংখ্যান নিম্নরূপ:
বিশ্ববিদ্যালয় মঞ্জুরি কমিশন জানায়, দিল্লির জগৎপুরী এলাকায় এই বিশ্ববিদ্যালয়ের পুরনো "বারাণসেয় সংস্কৃত বিশ্ববিদ্যালয়" নামে একটি জাল বিশ্ববিদ্যালয় রয়েছে।
শার্লত এডওয়ার্ডস কাপ

শার্লত এডওয়ার্ডস কাপ হল ইসিবি পরিচালিত মহিলাদের টি২০ ক্রিকেট প্রতিযোগিতা। এর পূর্ব নাম মহিলাদের আঞ্চলিক টি২০ কাপ। এটি ইংল্যান্ডের প্রাক্তন অধিনায়িকা ও সর্বাধিক ম্যাচ খেলা ক্রিকেটার শার্লত এডওয়ার্ডস-এর স্মরণে নামাঙ্কিত। এটিকে মহিলা ক্রিকেট সুপার লিগ-এর উত্তরসূরী গণ্য করা হয়, যা ২০১৯ সালে শেষ হয়ে গিয়েছিল।
এটি বর্তমানে র‌্যাচেল হেহো ফ্লিন্ট ট্রফি (৫০ ওভার) ও দ্য হান্ড্রেড লিগের পাশাপাশি অনুষ্ঠিত ব্রিটিশ মহিলা ক্রিকেট প্রতিযোগিতা।
নিম্নলিখিত দলগুলি শার্লত এডওয়ার্ডস কাপে অংশগ্রহণ করে:
জেমস আর. ব্যালেনটাইন

জেমস রবার্ট ব্যালেনটাই (ইংরেজি: James Robert Ballantyne; ১৮১৩–১৮৬৪) ছিলেন একজন স্কটিশ প্রাচ্যবিদ। ১৮৩২ থেকে ১৮৪৫ সাল পর্যন্ত তিনি ছিলেন এডিনবরার স্কটিশ ন্যাভাল অ্যান্ড মিলিটারি অ্যাকাডেমির একজন মাস্টার ছিলেন; ইস্ট ইন্ডিয়া কোম্পানির ভাবী আধিকারিকদের ফার্সি, হিন্দি ও আরবি পড়াতেন। ১৮৪৫ সালে তিনি বারাণসীর সংস্কৃত কলেজের অধ্যক্ষ হন। ১৮৬১ সালে তিনি ইংল্যান্ডে ফিরে যান এবং ইন্ডিয়া অফিসে গ্রন্থাগারিক নির্বাচিত হন।
ব্যালেনটাইন সংস্কৃত, হিন্দি (২য় সংস্করণ, ১৮৬৮) ও মারাঠি ব্যাকরণ প্রকাশ করেন। ১৮৪৯-৫২ সালে তিনি বরদরাজের "লঘুকৌমুদী"-র একটি সংস্করণ প্রকাশ করেন। ১৮৫৬ সালে তিনি পতঞ্জলির "মহাভাষ্য" গ্রন্থের প্রথম অংশ প্রকাশ করেন। শেষোক্ত গ্রন্থটির মাধ্যমে বৃহত্তর ইউরোপীয় পণ্ডিতসমাজে ভারতীয় ব্যাকরণ পদ্ধতির দরজা উন্মোচিত হয়।